Pengertian guritan yaiku ning jaman bengen artine “tembang” utawa “kidung”, guritan kepanjing ning sastra bebas, sastra sing basane singkat, isi basane endah. Penulisan Guritan artine senajan ukarane (kalimate) ning penulisane bebas, tapi bli bisa seenake dewek. contone ning penulisane tembung-tembunge kudu duwe arti sing bagus, lan nggunakaken “basa-basa rinengga” (basa endah) yaiku basa sastra contone bisa dijukut sing purwakanthi swara, parikan, wangsalan utawa sejene.
Guritan ning Indramayu utawa Cirebon diarani puisi bebas, guritan iku kepanjing ning “puisi Jawa modern”, sebab ning penulisane bli keiket ning paugeran (aturan) artine bebas cara nglairaken tulisane.
Umumemasyarakat Jawa Dermayu-Cerbon wis kenal ning guritan awit jaman bengen, penulisan guritan jaman iku nggunakaken “basa Jawa Kuna” sing diarani “kakawin”, baka wujud prosane diarani “parwa”. Ning jaman Majapahit guritan disebut “kidung”. Cirine guritan biasane diawiti nganggo tembung “sun gurit”.
Sebagian para ahli sastra sing duwe penemu (pendapat) menawa geguritan kepanjing ning “puisi bebas”, sebab sing ditulis wujud tetembungan, ukara, unen-unen, ning penulisane bli nggunakaken paugeran sing baku, sebab sing dipentingaken ning “endahe basa lan sastrane” bae.
Sing dianggep penting sedurunge maca geguritan kanggo para siswa, yaiku kudu nguasai bab teknis lan bab non teknis.
contone :
Bab teknis, sing kudu digatekaken/diperhatikan yaiku sedurunge maca maca kudu ngerti arti lan surasane/isi guritan. – Carane sing sepisan teks guritan iku diwaca batin dingin supaya ngerti arti lan surasane. – Sing kepind0 mahami sing nduweni arti surasa guritane, supaya wektu diwaca pas bari diksine. – Ping telune pengucapane / pemacane kudu cetha, lan jeda sing pas bari dasar artine tembung.
Bab non teknis, yaiku wektu maca guritan. – Ana ning ruang endi. – pira sing ndelengn lan ngrungokaken. – Anan ning jaba ruangapa ning jero ruang, tujuane kanggo nemtukaken seru lan alone swara.
A. Unsur-unsur guritan
Guritan ikku diwangun sing unsur fisik lan batin.
a. unsur fisik, yaiku:
Diksi yaikku niteni lan ngupai tekanan basa ning tembung-tembung utama, bisa wujud irama lan rima.
Citran penampilan tetembungan sing penulis supaya gawe sengsem/seneng kanggo pemaca guritane.
Majas wujud ukara sing bisa narik perhatiane sing maca / penonton.
b. Unsur batin yaiku :
Tema, yaiku kanggo mangerteni guritran, pemaca guritan kudu ngerti tema lan maknane guritan, tema minangka gagasan utama. tema ning guritan bisa ketuhanan (relegius) kemanungsan, tresna, patriotik, perjuangan, alam, kritik sosial, keadilan, demokrasi lan sejen-sejene.
Rasa pengrasa (perasaan) sing pengen dicritakaken ning penulis guritan.
Irama/nada yaiku kejiwan penulis wektu nulis guritan, yaiku hubungane irama bari rima.
Amanat utawa pitutur, liwat guritan pencipta guritan ngungkapaken pesan sing kudu diweruhi ning sing ngrungokaken.
B. Maca Guritan
Ning esor iki ana kumpulan guritan karya seniman-seniman Dermayu, pilihen salah siji terus diwaca lan disimak isine sedurunge diwaca ning arep kelas.